Januarie | 2018 | SKRYWERS SKRYF
Die wêreld se gewildste romanseskrywer
Ek lees hierdie vanoggend op Amazon raak: “Nora Roberts is a bestselling author of more than 209 romance novels. She was the first author to be inducted into the Romance Writers of America Hall of Fame. As of 2011, her novels had spent a combined 861 weeks on the New York Times Bestseller List, including 176 weeks in the number-one spot. Over 280 million copies of her books are in print, including 12 million copies sold in 2005 alone.”
Ten spyte van al die miljoene wat sy verdien, woon sy en haar man steeds in dieselfde huis waar hulle as pasgetroudes ingetrek het.
Aiaiaiaiiii, hoekom is daar nie soveel lesers wat Afrikaanse romanses koop nie?? *sug!*
Aanlyn kursusse oor skryf.
Klik op hierdie twee dele van ‘n artikel wat in Vrouekeur verskyn het, om meer daaroor te lees:
Gunstelinge weer terug!
HARTEWENS − Madelie Human
Hierdie omnibus is ’n samestelling van drie van Madelie Human se vorige Romanzas:
Marile Cronjé se buitengewone verjaardaggeskenk is alles wat sy nié wou gehad het nie, want van haar oupa se gekonkel het sy net mooi genoeg gehad. Boonop moet sy die lewe se donker kant leer ken met die oog op ’n erflating wat sy nog minder wil hê.
Kan sy die aantreklike, enigmatiese Werner vertrou? Is hy nie net nóg een van die vele wat agter haar geld aan is nie? Sy kry die antwoord klinkklaar in oupa Jopie se brief, maar besef kort voor lank dat haar vooroordele haar insig verdof het.
Eers toe sy werklik na haar hart luister, kan sy haar regmatige verjaardaggeskenk – én geluk – opeis.
Om uit Johannesburg se agterstrate te kom en jou pad oop te veg tot jy een van dié…